Kerbuloq (tuman)
Kerbuloq tumani (qozoqcha: Кербұлақ ауданы) — Almati viloyatining markaziy qismida joylashgan. Yer maydoni 11,5 ming km2. 1973-yil tashkil topgan. Aholisi 49,8 ming kishi, oʻrtacha zichligi 1 km2-ga 4,3 kishidan toʻgʻri keladi (2013). Tuman markazi — Sarioʻzak qishogʻi. 1997-yilgacha Taldiqoʻrgʻan viloyatining tarkibida boʻlib kelgan. Avvalgi Gvardiya va Kerbuloq tumanlari asosida 1997-yil qaytadan tashkil topib, hozirgi nomi bilan nomlanadi.